ടി.പി.ആര് 10ന് മുകളിലുള്ള ജില്ലകളില് ഇളവുകള് പാടില്ല സംസ്ഥാനങ്ങളിലെ സ്ഥിതി വിലയിരുത്തി കേന്ദ്ര സര്ക്കാര് ന്യൂ ഡല്ഹി: കോവിഡ് വ്യാപനത്തിന്റെ പശ്ചാത്തലത്തില് സംസ്ഥാനങ്ങളിലെ സ്ഥിതിഗതികള് കേന്ദ്രസര്ക്കാര് വിലയിരുത്തി. ടെസ്സ്പോസിറ്റിവിറ്റി നിരക്ക് 10 ശതമാനത്തില് കൂടുതലുള്ള പ്രദേശങ്ങളില് ഒരു ഇളവുകളും നല്കാന് പാടില്ലെന്നും കേന്ദ്രസംഘം നിര്ദേശിച്ചു. കേന്ദ്ര ആരോഗ്യ സെക്രട്ടറി രാകേഷ് ഭൂഷന്റെ അധ്യക്ഷതയിലാണ് യോഗം ചേര്ന്നത്. ഐ.സി.എം.ആര് ഡയറക്ടര് ബല്റാം ഭാര്ഗവ, എന്എച്ച്എം മിഷന് ഡയറക്ടര് എന്നിവരും യോഗത്തില് പങ്കെടുത്തു. കേരളത്തിന് പുറമേ മഹാരാഷ്ട്ര, കര്ണാടക, തമിഴ്നാട്, അസം, ഒഡീഷ. ആന്ധ്ര, മണിപ്പുര്, മേഘാലയ, മിസോറാം എന്നിവിടങ്ങളിലെ സ്ഥിതിയാണ് കേന്ദ്രം വിലയിരുത്തിയത്. ടെസ്സ്പോസിറ്റിവിറ്റി നിരക്ക് കൂടുതലുള്ള പ്രദേശങ്ങളില് യാത്ര നിയന്ത്രണങ്ങള് പാലിക്കണമെന്നും, നിയന്ത്രണങ്ങള് കര്ശനമായി പാലിക്കപ്പെടണമെന്നും കേന്ദ്രസംഘം നിര്ദേശിച്ചു.